

АҢЛАТМА ЯЗУЫ

**Эш программасы түбәндәге дәүләт документларына нигезләнеп язылды:**

1. Россия Федерациясенең 29 нчы декабрь, 2012 елдагы 273-ФЗ номерлы «Россия Федерациясенең мәгариф турындагы законы”.
2. Россия Федерациясенең гомуми белем бирү мәктәпләрендә дәүләт стандартларын үтәү буенча приказы.(2015 нче ел, 8 апрель үзгәрешләре белән)
3. Татарстан Республикасының 22.07.2013 елдагы 68-ЗРТ номерлы “Мәгариф турындагы Законы”.
4. “Татарстан Республикасы дәүләт телләре һәм Татарстан Республикасында башка телләр турында” Татарстан Республикасы Законы (2004 ел, 1 июль).
5. Татар урта мәктәпләре өчен әдәбият программалары (5-11 нче сыйныфлар). – Казан: “Мәгариф” нәшрияты, 2010.

7. Муниципаль бюджет белем бирү учреждениесе «Алабирде урта гомуми белем мәктәбенең» 2015-2020 нче еллар эчендә «Гомуми төп белем бирү федераль дәүләт стандартын гамәлгә кертү” турындагы программасына нигезләнеп төзелде

8. Муниципаль бюджет белем бирү учреждениесе «Алабирде урта гомуми белем мәктәбе»нең 2022-2023 нче уку елының укыту планы (2022 нчы елның 29 августында үткәрелгән педагогик киңәшмәнең №1 беркетмәсе нигезендә расланган)

9 . Татар урта гомуми белем мәктәпләренең 5 нче сыйныфы өчен уку әсбабы.Әдәбият – Казан: Татарстан китап нәшрияты 2014.

**Укытуның көтелгән нәтиҗәләре. Шәхескә кагылышлы нәтиҗәләр:**

* туган илгә мәхәббәт, ватанпәрвәрлек хисләре, туган телгә сакчыл караш тәрбияләү;
* милли үзаң формалаштыру;
* укуга карата теләк-омтылыш, җаваплы караш булдыру;
* әйләнә-тирә табигатькә дөрес караш булдыру;
* кешеләр белән аралаша белү культурасы тәрбияләү;
* гаделлек, дөреслек, яхшылык, мәрхәмәтлелек һәм аларның киресе булган сыйфатларны тану, бәяләү;
* алган белем һәм осталыкны тормышта максатчан кулланырга өйрәнү.

**Метапредмет нәтиҗәләр:**

**Танып-белү гамәлләре:**

* әдәби әсәрне дөрес аңлап уку һәм анализлау;
* дөрес нәтиҗәләр чыгару, гомумиләштерү;
* сәбәп-нәтиҗә бәйләнеше булдыру;
* үз фикереңне исбатлый һәм яклый алырга күнектерү;
* әсәр хакында дөрес фикер йөртә алу.

**Коммуникатив гамәлләр:**

* иптәшеңне тыңлый, ишетә белү, ишеткәнен үз фикере белән чагыштыру;
* нәтиҗәгә килгәнче, төрле карашларны өйрәнү һәм дөрес юлны сайлау;
* үз фикереңне телдән һәм язма формада башкаларга җиткерә белү;
* килеп чыккан проблемаларны уртага салып хәл итү;
* төркемнәргә берләшү, бер фикергә килә белү;
* өлкәннәр һәм яшьтәшләрең белән продуктив уртак гамәл оештыру;
* текст буенча сораулар бирә белү.

**Регулятив гамәлләр:**

* дәреснең темасын, проблемасын, максатын мөстәкыйль таба белү;
* укыту проблемасын чишү;
* план буенча эшли белү;
* үз фикерләреңне мөстәкыйль дәлилләү;
* үзанализ һәм үзбәя булдыру.

**Предмет нәтиҗәләр:**

* халык авыз иҗаты әсәрләрен үзләштерү, аның матур әдәбият белән уртак сыйфатларын һәм үзенчәлекләрен аера белү;
* әдәби әсәрнең эчтәлеген аңлау, төп фикерне таба белү;
* әсәрләрне иҗтимагый һәм мәдәни тормыш күренешләре белән бәйлелектә аңлау;
* язучыларның тормыш һәм иҗат юлларының мөһим фактларын истә калдыру;
* әдәбият теориясе буенча билгеле бер күләмдә теоритек белемгә ия булу;
* әсәрдә автор карашларын ачыклау һәм әсәргә карата үз фикереңне әйтә белү;
* әдәби әсәрне эчтәлек һәм форма берлегендә аңлау.

**Татар мәктәбенең 5 нче сыйныфында укучы татар балаларына әдәбияттан тәкъдим ителә торган әсәрләр минимумы**

* «Ак бүре» әкияте (кыскартып)
* «Шәһәр ни өчен Казан дип аталган» риваяте
* «Зөһрә кыз» легендасы
* «Иске кара урман» җыры.
* «Сак–Сок» бәете
* Г.Тукайның «Шүрәле» әкияте
* Г.Тукайның «Пар ат», «Туган җиремә» шигырьләре
* Ф.Әмирханның «Ай өстендә Зөһрә кыз» хикәяте
* М.Гафуриның «Сарыкны кем ашаган?» мәсәле
* Ш.Галиевнең «Һәркем әйтә дөресен» шигыре
* Ф.Яруллинның «Сез иң гүзәл кеше икәнсез» шигыре

**Дәрестән тыш уку өчен - 4 сәгать**

1. “Гөлчәчәк” татар халык әкияте.

2. Ләбиб Лерон.Шаян хикәяләр, шигырьләр, әкиятләр.

3. Фаил Шәфигуллинның “Акмөгез”хикәясе.

4. Вакытлы матбугат басмалары.

**Предмет нәтиҗәләре**

|  |  |
| --- | --- |
| **Укучы өйрәнәчәк** | **Укучы өйрәнергә**  **мөмкинлек алачак** |
| **Фольклор** әсәрләренең жанрын һәм аларга хас үзенчәлекләрне таный ала; фольклор әсәрләрен аңлап, иҗади, сәнгатьле укый белә; укыганны телдән сурәтләп бирә ала. | Төрле мәгълүмат чыганаклары (сүзлекләр, белешмәләр, энциклопедияләр, электрон чаралар) белән максатчан эшли белергә |
| Әкиятләрне аңлап укый, эчтәлеген кабатлап сөйли, кирәк чакта тексттан өзекләр китерә алуга ирешә; әкиятләрнең төрләрен аера; әкиятләргә халык акылы, тапкырлыгы,  зирәклеге, батырлыгы салынуын аңлата белә | Тормыштан алган фикер- карашларга, хис-кичерешләргә нигезләнеп, өйдә иҗади эш башкарырга яки әкият язарга. |
| **Татар халык җырлары.** Татар халык җырларының төрләре турында белә; татар музыкасының үзенчәлекләре атый ала; җыр текстларын яттан сөйли белә; | “Әдәбият белеме сүзлеге”ннән файдаланып, җыр турында мәгълүмат тупларга; җырның  кеше тормышындагы ролен ачыкларга.. |
| **Мәкаль һәм әйтемнәрнең** мәгънәсен аңлый; әһәмиятен, кыйммәтен, үзенчәлекләрен дәлилле итеп аңлата, исбатлый белә; табышмакларның ни өчен кирәклегенә төшенә, аларның зиһенне үстерүдә, белемнәрне арттырудагы ролен аңлата ала; мәзәкләрдә халыкның тапкырлыгы, шат күңелле, оста булуы турында сөйли ала; “Хуҗа Насретдин  мәзәкләре”н укып нәтиҗә ясый ала.  **Бәет** жанры турында мәгълүмат бирә белә; аңлап укый, эчтәлеген кабатлап сөйли белә; “Сак-Сок” бәетен сәнгатьле укый;сөйли ала. | “Мәкаль һәм әйтемнәр” җыентыгыннан мисаллар табарга, аларның мәгънәсен аңлатырга; мәкаль һәм әйтемнәр буенча эшләгән галимнәр турында мәгълүмат тупларга.  Эчтәлеге, тематикасы буенча бәетләр табарга, аларны укып, сөйли белергә. |
| **Риваять һәм легенда** жанрлары турында мәгълүмат бирә ала; аңлап укый, эчтәлеген кабатлап сөйли, кирәк чакта тексттан өзекләр китерә ала; риваять һәм легендаларның  аермалы һәм охшаш якларын күрсәтә ала  Әсәрнең сәнгать күренеше икәнлеген  аңлата ала; чәчмә һәм тезмә әсәрләр турында  фикерли ала; аларның уртак һәм аермалы якларын күрсәтә белә; әдәби әсәрнең халык иҗаты белән уртаклыгын таба;  Шигырьләрне иҗади, сәнгатьле укый белә; укыганны телдән сурәтләп бирә ала; шигъри текстларны яттан сөйли ала; шагыйрьләрнеӊ тормыш һәм иҗат юлларыннан төп фактларны белә; проблемалы сорауларга мөстәкыйль рәвештә җавап таба белә; | Риваятьләрне укырга, бәйләнешле сөйләм телендә сөйләргә.  Татар, рус (яки башка  халыкларның) әдәбиятларында  бер төрдәге темага корылган әсәрләрне чагыштырырга,  милли үзенчәлекләрен  ачыкларга тырышу.  Шигырь төзелешенә караган терминнарны аңларга, аерып күрсәтә алырга. |

**Курсның эчтәлеге**

**Татар халык авыз иҗаты—30 сәгать**

1. Халыкның милли, рухи мәдәният хәзинәсе буларак халык иҗаты. Аның сәнгать төрләре формалашуга йогынтысы. Аның әсәрләрендә гомумкешелек хыяллары, идеалларының чагылуы. Халык авыз иҗатының матур әдәбият белән бәйләнешләре: уртаклыгы һәм үзенчәлекле аермалары. Халык авыз иҗатының төп жанрлары, жанр сыйфатлары.
2. **Әкиятләр:** жанр төрләре, үзенчәлекле сыйфатлары. “Ак бүре” әкияте ( кыскартып). “Үги кыз”, “Аю белән төлке” әкиятләре.
3. **Җырлар:** татар халык җырларына хас үзенчәлекләр. Көй һәм сүзләр тәңгәллеге. “Моң” төшенчәсе.
4. Җырларны төркемләү. “Иске кара урман”, ”Гөлҗамал”,”Туган ил”,”Яшә, Республикам!”,”Ай былбылым”; кыска җырлар -

дүртюллыклар; тарихи җырлар: “Болгар иленең кызлары”,”Пугач явы”.Кыска жанрлар: мәкальләр һәм әйтемнәр. табышмаклар,

мәзәкләр. “Хуҗа Насретдин мәзәкләре”.

1. **Бәетләр.** “Сак-сок” бәете.
2. .Риваятьләр, легендалар: аларга хас үзенчәлекләр; жанр сыйфатлары.

“Янмый торган кыз”, “Иске Казан каласының корылуы”, “Шәһәр нигә Казан дип аталган”, “Әллүки”, “Зөһрә кыз”, “Кеше гомере ничек корылган”. Практик дәрес: халык авыз иҗатында образлар; әсәрләрдә дөнья сурәте; табигать һәм кеше, яшәеш һәм кеше турында күзаллаулар. Халык авыз иҗаты поэтикасы, язма әдәбият үсешенә, әдәби телгә зур йогынтысы.

**Язма әдәбият—30 сәгать**

1. **Әдәби әкиятләр:** халык әкиятләре белән уртаклык; сәнгатьлелек сыйфатлары, әдәби әсәр буларакалым һәм сурәтләү чаралары.
2. Г.Тукайның “Шүрәле” әкияте.
3. Җ.Тәрҗемановның “Тукран малае Шуктуган” әкияте.
4. Әхмәт Фәйзинең “Аучы мәргән белән Болан кыз” әкияте.
5. Рабит Батулланың “Курай уйный бер малай” әкияте.
6. Фәнис Яруллинның“Зәңгәр күлдә ай коена”,”Кояштагытап”әкиятләре.
7. **Хикәя:** жанр сыйфатлары; әсәрнең катламнары – вакыйгалар, күренешләр,хис-кичерешләр; кеше образлары - төп герой, ярдәмче

геройлар, җыелма образлар; хикәяләүче образы, автор позициясе.

1. Фатих Әмирханның “Ай өстендә Зөһрә кыз”,”Нәҗип” хикәяләре.
2. Мәсәл.Тереклек, җансыз предмет образлары ярдәмендә, читләтеп, кеше сыйфатларын һәм тормышын тасвирлау. Хикәяләп яки тезмә рәвештә язылуы; фикер-идеяләрнең аллегория ярдәмендә белдерелүе.
3. Мәҗит Гафуриның “Сарыкны кем ашаган?” мәсәле.
4. Габдулла Тукайның “Ике сабан” мәсәле.
5. Сәнгать төре буларак матур әдәбият; чәчмә һәм тезмә әсәр; аларныңсәнгатьчә сурәтләү алымнары,чаралары.
6. Шигърият. Габдулла Тукайның“Пар ат”,”Туган җиремә”,”Туган авыл” шигырьләре.
7. Шәүкәт Галиев. Балалар әдәбиятындагы урыны;геройлары,образлар дөньясы. “Һәркем әйтә дөресен”,”Тереклек суы”,”Курыкма, тимим!”, “Тарихтан сабак”,”Өйгә бирелгән эш”,”Онытылган, өйдә калган” шигырьләре. ( 4 сәг.)

**Бәйләнешле сөйләм үстерү - 8 сәгать**

**Ятлау һәм сәнгатьле итеп сөйләү өчен әсәрләр:**

1. Г.Тукайның “Шүрәле” әсәре,1 – бүлек.

2. Г.Тукайның үзегез яраткан шигыре.

3. Ф.Яруллинның “Сез иң гүзәл кеше икәнсез” шигыре.

4. Укытучы яки укучылар сайлап алып, Ш.Галиевнең бершигыре.

**Инша язу өчен үрнәк темалар:**

1. Әкият геройларының көрәш максатлары һәм җиңүгә китергән сәбәпләр, шартлар(өйрәнгән әсәрләр мисалында).

2. “Сак-сок”бәетендә тасвирланган халык акылы һәм синең үз нәтиҗәләрең.

3. Әдәби әкиятләрдә табигать һәм кеше образларына салынган фикерләр, нәтиҗәләр (өйрәнгән әсәрләр мисалында).

4. ”Минем туган җирем” (Г.Тукай һәм башка язучыларның әсәрләрен файдаланып, һәркем үзобразын иҗат итә).

**Календарь – тематик план**

Дәреслек: Әдәбият: 5 нче сыйныф: татар телендә гомуми белем бирү оешмалары өчен уку әсбабы / Ф.Ә.Ганиева, Л.Г.Сабирова / – Казан: Татарстан китап нәшрияте, 2014.

|  |  |  |  |  |
| --- | --- | --- | --- | --- |
| **№** | **Дәрес темасы** | **Сәгать саны** | **Үткәрү вакыты** | |
| **календарь** | **факт** |
| 1 | Кереш. Ха­лык авыз иҗаты Әкият төрләре  Введение. Устное народное творчество  Виды сказок | 1 | 6.09 |  |
| 2-3 | Әкиятләр.“Ак бүре” әкия­те. Ы1 бүлек.  Сказки. Сказка «Белый волк»”  Работа над художественным чтением сказки "Ак Буре".Развитие связной речи по вопросам | 2 | 8.09  15.09 |  |
| 4 | “Аю белән Төлке” әкияте | 1 | 20.09 |  |
| 5 | “Үги кыз” әкияте | 1 | 22.09 |  |
| 6 | “Халык әкиятләре” Проект эшчәнлеге | 1 | 27.09 |  |
| 7 | Б.С.Ү.Әкият язу  Развитие речи. «Мы сочиняем сказки» | 1 | 29.09 |  |
| 8 | Д.Т.У. “Гөлчәчәк” әкияте  Внеклассное чтение .Сказка про девочку Гульчача | 1 | 4.10 |  |
| 9 | Б.С.Ү. Со­чинение язу. Әкият геройлары­ның көрәш максатлары һәм җиңүгә китергән сәбәпләр, шартлар (өйрәнгән әсәрләр мисалында)  Урок развития речи. . Сочинение. «Мой любимый сказочный герой» | 1 | 6.10 |  |
| 10 | Халык җырлары­ның килеп чыгышы  Народные песни и историческое прошлое | 1 | 11.10 |  |
| 11 | Җырлар өйрәнү. Җырларның табигате.Җырларны төркемләү  Природа песен. Урок музыки. Проектная деятельность | 1 | 13.10 |  |
| 12 | Җырлар.Проект эшчәнлеге  Изучение видов песен | 1 | 18.10 |  |
| 13 | Халык авыз иҗатында кыска жанрлар. Мәкальләр  Народное устное творчество. Пословицы | 1 | 20.10 |  |
| 14 | Табышма­клар  Загадки | 1 | 25.10 |  |
| 15 | Д.Т.У. Халык авыз иҗатында кыска жанрлар-Тизәйткечләр,санамышлар. | 1 | 27.10 |  |
| 16 | Мәзәкләр  Онекдоты | 1 | 8.11 |  |
| 17 | Бәетләр. Аларның барлыкка килүе  Баит. Историческое прошлое | 1 | 10.11 |  |
| 18 | БСак-Сок” бәете  Баит «Сак-Сок» | 1 | 15.11 |  |
| 19 | Б.с.ү. Сочи­нение язу. “Сак-сок” бәетендә тасвирлан­ган халык акылы һәм синең үз нәтиҗәләре  Развитие речи. Моё мнение по рассказу «Сак-Сок» | 1 | 17.11 |  |
| 20-21 | Риваятьләр, легендалар  Легенды | 2 | 22.11  24.11 |  |
| 22-­ | Риваятьләр, Легендалар.Проект эшчәнлеге | 1 | 29.11 |  |
| 23 | Халык авыз иҗатында образлар  Система образов в народном творчестве | 1 | 1.12 |  |
| 24 | Халык авыз иҗатында кыска жанрлар. Проект эшчәнлеге | 1 | 6.12 |  |
| 25 | Әдәби әки­ятләр  Литературные сказки | 1 | 8.12 |  |
| 26 | Г.Тукай “Шүрәле” әкияте  Габдулла Тукай «Шурале» | 1 | 13.12 |  |
| 27 | Г.Тукай әкиятләренә күзәтү. “Сарык белән Кәҗә”,”Япон Хикәясе” | 1 | 15.12 |  |
| 28  29  30 | Җ.Тәрҗема нов “Тукран малае Шуктуган”  Ж.Тарземанов «Шуктуган- внук дятла» | 3 | 20.12.2022  22.12  27.12 |  |
| 31  32  33 | Ә.Фәйзи “Аучы Мәргән белән Болан кыз”  Ахмат Файзи “ Охотник с оленем” | 3 | 10.01  12.01  17.01 |  |
| 34 | Б.с.ү. Азат Мәргән образына характери­стика бирү  Развитие речи. Составление характеристики главным героям | 1 | 19.01 |  |
| 35  36  37 | Рабит Батулла “Ку­рай уйный бер малай”  Рабит Батулла « Мальчик играет в дудку» | 3 | 24.01  26.01  31.01 |  |
| 38  39 | Ф. Яруллин тормышы һәм иҗаты. “Зәңгәр күлдә ай коена” әки­яте  Жизнь и творчество татарского писателя Фаниса Яруллина. Сказка про луну | 2 | 2.02  7.02 |  |
| 40 | Ф. Яруллин “Кояштагы тап” әкияте  Фанис яруллин. Сказка «Солнце с пятном» | 1 | 9.02 |  |
| 41 | Б.с.ү. Сочи­нение язу. Әдәби әки­ятләрдә табигать һәм кеше образлары­на салынган фикерләр, нәтиҗәләр (өйрәнгән әсәрләр мисалында)  Развитие речи. Сочинение Образы природы и человека в литературных сказках (выводы на примере изученных произведений) | 1 | 14.02 |  |
| 42 | Д.т.у. Ләбиб Лерон. Ша­ян хикәяләр, шигырьләр, әкиятләр  Внеклассное чтение.Лябиб Лерон Шуточные рассказы,стихи,сказки | 1 | 16.02 |  |
| 43 | Әдәби жанр  Литературный жанр | 1 | 21.02 |  |
| 44  45 | Ф. Әмир­хан. “Ай өстендә Зөһрә кыз” хикәясе  Фатих амирхан “Зухра и Луна” | 2 | 23.02  28.02 |  |
| 46  47 | Ф. Әмир­хан. “Нәҗип” хикәясе  Фатих Амирхан . Рассказ «Назип» | 2 | 2.03  7.03 |  |
| 48 | Б.с.ү. Сочи­нение “Ми­нем яраткан һөнәрем”  Развитие речи. Сочинение «Какая профессия мне нравится» | 1 | 9.03 |  |
| 49 | Д.Т.У. Фаил Шәфигуллинның “Акмөгез” хикәясе  Внеклассное чтение. Фаиль Шафигуллин . Рассказ «Белый рог» | 1 | 14.03 |  |
| 50 | Мәсәл жан­ры  Басни | 1 | 16.03 |  |
| 51 | М. Гафури. “Сарыкны кем аша­ган?” мәсәле  Мазит Гафури-и его басни. «Кто съел овцу?» | 1 | 21.03 |  |
| 52 | Г. Тукай. “Ике сабан” мәсәле  Габдулла Тукай и его басни. «Два плуга» | 1 | 23.03 |  |
| 54 | Сәнгать төре була­рак әдәбият. Чәчмә әсәрләрдән сурәтләү чараларын табу  Литература как вид искусства. Изобразительные средства в эпических произведениях | 1 | 4.04 |  |
| 55 | Шигырь белән язылган әсәрнең сәнгать ча­раларын билгеләү  Определение художественных средств произведения, написанного стихами | 1 | 6.04 |  |
| 56 | Д.т.у. Вакы­тлы матбу­гат басма­лары  Внеклассное чтение Знакомство с печатными изданиями | 1 | 11.04 |  |
| 57 | Шигърият. Г. Тукай. “Пар ат” шигыре  Лирика. Габдулла Тукай и его стихи напмисанные детям | 1 | 13.04 |  |
| 58  59 | Г. Тукай. “Туган җиремә”, “Туган авыл «ши­гырьләре  Габдулла Тукай. Стихи про родину | 2 | 18.04  20.04 |  |
| 60 | Б.с.ү. Сочи­нение язу. “Минем туган җирем”  Развитие речи. Сочинение “Мой родной край” | 1 | 25.04 |  |
| 61 | Проект эшчәнлеге. Г.Тукай иҗатына әдәби бюллетень | 1 | 27.04 |  |
| 62  63 | Ш. Галиев шигырьләре  Шаукат Галиев и его стихи | 2 | 27.04  2.05 |  |
| 64  65 | Фәнис Яруллин иҗаты  Фанис Яруллин и его стихи | 2 | 4.05  11.05 |  |
| 66  67 | Б.С.Ү. Минем яраткан шагыйрем.  Урок развития речи. Мой любимый поэт | 2 | 16.05  18.05 |  |
| 68 | Б.с.ү. Уку елы дәва­мында өйрәнгән әсәрләрне кабатлау.Йомгаклау дәресе | 1 | 23.05 |  |
| 69  70 | Арадаш аттестация эше  Резерв дәрес | 1  1 | 25.05  30.05 |  |